CELEX: 62006FJ0093
Language: hu
Date: 2007-07-05
Title: A Közszolgálati Törvényszék (második tanács) 2007. július 5-i ítélete. # Bruno Dethomas kontra az Európai Közösségek Bizottsága. # Közszolgálat. # F-93/06. sz. ügy

A KÖZSZOLGÁLATI TÖRVÉNYSZÉK ÍTÉLETE
      (második tanács)
      2007. július 5.
      F‑93/06. sz. ügy
      Bruno Dethomas
      kontra
      az Európai Közösségek Bizottsága
      „Közszolgálat – Korábbi ideiglenes alkalmazott – Tisztviselői kinevezés – A személyzeti szabályzat 2004. május 1‑jei hatállyal történt módosítása – A személyzeti szabályzat 32. cikkének harmadik bekezdése – Fizetési fokozatba való besorolás”
      Tárgy: Az EK 236. és az EA 152. cikk alapján benyújtott kereset, amelyben B. Dethomas az őt próbaidős tisztviselővé kinevező és a
         Bizottság marokkói királysági külképviseletének vezetőjeként a Külkapcsolati Főigazgatóságra beosztó 2006. január 11‑i bizottsági
         határozat megsemmisítését kéri, amennyiben őt ez a határozat az A*14 besorolási fokozat 2. fizetési fokozatába sorolta be.
      
      Határozat: A Közszolgálati Törvényszék a Bizottság 2006. január 11‑i határozatának a felperest a Bizottság marokkói királysági külképviselete
         vezetőjeként az A*14 besorolási fokozat 2. fizetési fokozatába soroló részét megsemmisíti. A Közszolgálati Törvényszék a Bizottságot
         kötelezi a költségek viselésére.
      
      Összefoglaló
      Tisztviselők – Felvétel – Fizetési fokozatba való besorolás – A fizetési fokozatban eltöltött szolgálati idő figyelembevétele
      (Személyzeti szabályzat, 29. cikk, (2) bekezdés és 32. cikk, harmadik bekezdés; 723/2004 tanácsi rendelet)
      Mivel a tisztviselők személyzeti szabályzatának, valamint az egyéb alkalmazottak alkalmazási feltételeinek módosításáról szóló
         723/2004 rendelet nem tartalmaz átmeneti rendelkezéseket, a személyzeti szabályzat 32. cikkének harmadik bekezdése, amelynek
         szövege egyértelmű és nem vitatható, az említett rendelet hatálybalépése után is teljes mértékben alkalmazható bármely tisztviselővé
         kinevezett korábbi ideiglenes alkalmazottnak a kinevezése időpontjában betöltött fizetési fokozatába való besorolására. Ennélfogva
         a tisztviselő megőrzi a fizetési fokozatban ideiglenes alkalmazottként megszerzett szolgálati idejét.
      
      E tekintetben az aktív állományban lévő alkalmazott magasabb beosztásba történő kinevezését, amelyre a személyzeti szabályzat
         29. cikkének (2) bekezdése alapján kerül sor, nem lehet olyan „külső” felvételnek tekinteni, amely meggátolja az újonnan kinevezett
         tisztviselő által ideiglenes alkalmazottként összegyűjtött szolgálati évek bármilyen figyelembevételét.
      
      (lásd a 49., 58. és 62. pontot)
      Hivatkozás:
      a Közszolgálati Törvényszék F‑21/06. sz., Da Silva kontra Bizottság ügyben 2007. június 28‑án hozott ítéletének (az EBHT‑KSZ‑ben
         még nem tették közzé) 75. pontja.